วันนี้ เราจะไปกินอาหาร ที่เดี๋ยวนี้ หากินร้านอร่อย ๆ ไม่ค่อยง่ายเท่าไหร่
หรือ ร้านเจ้าดัง ๆ ที่อร่อย ๆ ที่ผมชอบไปกิน ราคาก็นะ ชามนึงจะถึง 100 บาทอยู่แล้ว
ก๋วยเตี๋ยวเนื้อ นั่นเอง
ร้านที่ไปกินนี้ ผมกินมาน่าจะ เกิน 10 ปี แล้วนะครับ
กินตั้งแต่ยังมาตั้งหม้อขายหน้าร้านทำเบาะรถยนต์ เล็ก ๆ
จนปัจจุบัน เป็นตึกแถว2ห้องแล้วครับ รสชาติก็ยังสม่ำเสมอ ใช้ได้อยู่

ร้านอยู่ แยกจาก ถ.บางกรวย เข้ามา ทางที่จะไปที่ว่าการ อ. สัก 2-300 เมตรได้ หาไม่ยากครับ

ผมชอบไปสัก 10-11 โมง เพราะน้ำก๋วยเตี๋ยวยังไม่งวดมาก
เมนูประจำ ก็ เกาเหลา เปื่อย สด ตับ พิเศษ
มาแล้วครับ ร้อน ๆ หอม ฉุย เลย 

เขี่ยผักโรย ให้เห็นสักหน่อย
เนื้อเปื่อย นุ่ม เปื่อย ใช้ได้ เลย ในชามจะไม่มีมัน,เอ็น นะครับ เพราะผมไม่กิน
แต่เค้าก็มี เอ็น ๆ มัน ๆ ชอบแบบไหนเลือกได้ครับ
เนื้อสด ก็ นุ่ม ลวกมากำลังดี ไม่เหนียว
ตับ ก็พอดี ๆ ไม่แข็งไป ไม่ดิบไป
น้ำก๋วยเตี๋ยว ช่วงเช้า ๆ แบบนี้ ก็อร่อย ราดข้าวกำลังดีเลยครับ
เอาเน้อเปื่อย จิ้มน้ำส้มพริกตำ ส่งเข้าปาก ตามด้วย ข้าวราดน้ำก๋วยเตี๋ยวชุ่ม ๆ
แล้วซดน้ำตาม อร่อยจริง ๆ 

เกาเหลาพิเศษ ชามนี้ 40 หรือ 45 นี่แหละครับ จำราคาไม่ได้แม่น
แต่ไม่น่าเกิน 50 ซึ่งถือว่า คุ้มมากเลยครับ
ร้านเค้ามีก๋วยเตี๋ยวหมูมาเสริมด้วยนะครับ แยกหม้อกันทำ คนละฝั่งกัน
ใครไม่กินเนื้อก็กินก๋วยเตี๋ยวหมูได้
